**Darrer comentari de text amb el profe Miquel, ens serveix per Història, per Filosofia, per la vida... mooooolt bona feina,**

“ Potser ens cal entendre la pandèmia del Coronavirus com una metàfora. Significatiu és que ataqui bàsicament el sistema respiratori amb la sensació d'ofec. Des d'aquesta òptica veiem que precisament aquests símptomes són les sensacions que podem experimentar a causa de la contaminació de l'aire en ciutats i metròpolis. I encara podem estendre més la metàfora dels símptomes perquè, si acceptem la tesi que el planeta és un organisme viu – que ho és -, podríem concloure que l'ofec seria la sensació que està tenint la nostra Biosfera. ( ... ) Per no dir que per una societat basada en la pressa i en l'acceleració constant, pot ser positiu convertir a la gent, encara que només sigui per algunes setmanes, en ermitans moderns per aprendre el lema de Delfos difós per Sòcrates: "Tanca’t i coneix-te a tu mateix"”.

Octavi Piulats

Doctor en Filosofia va realitzar els seus estudis a Alemanya i es va doctorar en filosofia a la Universitat J.W. Goethe de Frankfurt am Main amb una tesi sobre Hegel i el món antic. Quan va tornar a Espanya va ser redactor de la revista ecològica Integral i va editar nombrosos articles sobre naturalisme, ecologia i antropologia. A partir dels anys noranta es converteix en professor titular de Filosofia de la Cultura i Antropologia a la Universitat de Barcelona. Ha publicat nombrosos llibres i articles sobre el Romanticisme i el Naturalisme. A partir de 2004, crea a la Universitat de Barcelona els primers cursos sobre "Pensament Ecològic".